open-index/open-wikipedia-markdown huggingface dataset:
माधुरी शानभाग

**माधुरी मोहन शानभाग** (माहेरच्या **गीता प्रभू आजगावकर**) या एक मराठी लेखिका आहेत. त्या पदार्थविज्ञानाच्या प्राध्यापिका असून कॉलेजच्या प्राचार्या आहेत. माधुरी शानभाग यांनी २५हून अधिक मराठी पुस्तके लिहिली आहेत. त्या पुस्तकांत चरित्रे, विज्ञानकथा, कादंबऱ्या आणि लघुकथासंग्रहही आहेत. त्यांनी अनेक इंग्रजी पुस्तकांचे मराठी अनुवाद केले आहेत.

शानभाग मूळच्या बेळगावच्या आहेत व तेथेच वाढलेल्या आहेत.

## पुस्तके 
* अग्निपंख/अग्नी सिरागुगल (अनुवादित, मूळ इंग्रजी, विंग्ज ऑफ फायर, लेखक - ए.पी.जे. अब्दुल कलाम) - १४हून अधिक आवृत्या. (अग्नी, आकाश, पृथ्वी, त्रिशूल, नाग या घरोघरी पोहोचलेल्या नावांच्या क्षेपणास्त्रांची जडणघडणही या पुस्तकात फार सुंदरपणे वाचकांना सांगितली आहे. हे *पुस्तक* केवळ डॉ. *अब्दुल कलाम* यांचे आत्मचरित्र नसून स्वतंत्र भारताच्या तंत्रज्ञानविषयक लढाईची तयारी आहे.).
* अंतरी वीणा झंकारती
* काचकमळ (कथासंग्रह)
* चकवा
* चेहरे (कथासंग्रह)
* जेआरडी- एक चतुरस्र माणूस
* डॉक्टर्स फ्रॉम हेल (अनुवादित, मूळ इंग्रजी लेखक - व्हिवियन स्पिझ)
* तमाच्या तळाशी (मनोवैज्ञानिक कादंबरी). नवचैतन्य प्रकाशन
* तिची गोष्ट
* नीरसी मोहमाया : नवचैतन्य प्रकाशन
* नोबेल पारितोषक विजेते चंद्रशेखर (चरित्र)
* पळसाची पाने
* पुनर्जन्म (विज्ञानकथा)
* ब्रेनवेव्ह्‌ज (कादंबरी)
* मुंगी उडाली आकाशी
* रिचर्ड फेनमन : एक अवलिया संशोधक (चरित्र)
* लेखननामा
* लेटर्स टु अ यंग सायंटिस्‍ट (अनुवादित, मूळ इंग्रजी, लेखक - डॉ. एडवर्ड ओ. विल्सन), राजहंस प्रकाशन
* वाटेवरचे रंगतरंग (प्रवासवर्णन)
* समुद्र (कथासंग्रह). नवचैतन्य प्रकाशन
* सावरीची पिसे (ललित लेखसंग्रह)
* सी.एन.आर. राव : अनोख्या रसायनाने बनलेला माणूस (चरित्र)
* स्त्रियांचे सक्षमीकरण, शासकीय पोलीससेवा, निवृत्ती आणि प्रशासन (मूळ इंग्रजी, लेखिका - किरण बेदी)
* स्वप्‍नाकडून सत्याकडे (कल्पना चावलाची कहाणी) - मेहता प्रकाशन

वर्ग:मराठी लेखिका
वर्ग:स्त्री चरित्रलेख
वर्ग:मराठी विज्ञानकथा लेखक
क्वांगचौ बैयून आंतरराष्ट्रीय विमानतळ

[250 px|इवलेसे|येथे उतरलेले [कतार एरवेजचे बोईंग ७७७ विमान]]

**क्वांगचौ बैयून आंतरराष्ट्रीय विमानतळ**  हा चीन देशाच्या क्वांगचौ शहरामधील प्रमुख विमानतळ आहे. २०१४ साली क्वांगचौ बैयून विमानतळ चीनमधील दुसऱ्या क्रमांकाच्या वर्दळीचा (बीजिंगखालोखाल)  तर जगातील १५व्या क्रमांकाचा विमानतळ होता. 

एर चायना, चायना सदर्न एरलाइन्स, षेंचेन एरलाइन्स व चायना ईस्टर्न एरलाइन्स ह्या चीनमधील प्रमुख विमान कंपन्यांचा हब असलेला क्वांगचौ बैयून ५ ऑगस्ट २००४ रोजी वाहतूकीस खुला करण्यात आला. येथील जुन्या विमानतळाच्या ५ पट मोठ्या असलेल्या ह्या नव्या विमानतळाच्या बांधकामासाठी १,९८० कोटी रेन्मिन्बी इतका खर्च आला. हा विमानतळ क्वांगचौ शहरकेंद्रापासून  उत्तरेस स्थित असून क्वांगचौ मेट्रोद्वारे तो शहरासोबत जोडला गेला आहे.

## बाह्य दुवे
* अधिकृत संकेतस्थळ

वर्ग:चीनमधील विमानतळ
विमानतळ
गोळकोंडा एक्सप्रेस

**गोलकोंडा एक्सप्रेस** तथा **गोळकोंडा एक्सप्रेस** भारताच्या आंध्र प्रदेश राज्यातील गुंटूर आणि तेलंगणातील सिकंदराबाद शहरांदरम्यान धावणारी रेल्वे गाडी आहे. या सेवेला इंटरसिटी एक्सप्रेसचा दर्जा आहे. दक्षिण मध्य रेल्वे विभागाच्या या गाडीला १७२०१ डाउन आणि १७२०२ अप  हे क्रमांक आहेत. ही गाडी आपल्या मार्गावरील बव्हंश रेल्वे स्थानकांवर थांबते. या गाडीला ३८३ किमीचा प्रवास करण्यासाठी साधारण ८ तास लागतात.

## नाव
या गाडीला हैदराबाद येथील गोवळकोंडा किल्ल्याचे नाव दिलेले आहे.

## इतिहास 
या गाडीची पहिली धाव इ.स. १९७३मध्ये झाली. त्यावेळी ही गाडी वाफेच्या इंजिनावर चालायची व भारतातील सगळ्यात जलद गाड्यांमधील एक होती.

## मार्ग 
ही गाडी सिकंदराबाद आणि गुंटुर दरम्यान विजयवाडा, वरंगळ, आणि काझीपेट मार्गे धावते.

## वेळ
## अपघात व दुर्घटना
* २ जुलै २००३ रोजी सकाळी या गाडीचा काही भाग वरंगळजवळील पुलावरून पडला होता. त्यात २१ प्रवासी मृत्यू पावले.
* १९९९ मध्ये वरंगळ जिल्ह्यातील घाणपूर स्थानकात ही गाडी रुळावरून घसरली होती.

## संदर्भ
वर्ग:भारतातील नामांकित रेल्वेगाड्या
वर्ग:आंध्र प्रदेशमधील रेल्वे वाहतूक
वर्ग:तेलंगणामधील रेल्वे वाहतूक
जसविर सिंग

जसवीर सिंग हे भारतातील प्रसिद्ध कबड्डीपटू आहेत. ते भारतीय संघासाठी खेळतात. प्रो कबड्डी लीग मधेही ते जयपूर पिंक पॅंथर्स संघासाठी खेळतात. २०१५ मध्ये झालेल्या प्रो कबड्डी लीग मध्ये ते जयपूर पिंक पॅंथर्स संघाचे कर्णधार होते. 
## योगदान
जसवीर सिंग एक प्रसिद्ध चधाईपटू आहेत. ते आपल्या लाथेच्या सहाय्याने गुण मिळवण्यात पटाईत आहेत. 'चढाईपटू उंच असला पाहिजे' हा हा समज या खेळाडूने मोडित काढला आहे. म्हणूनच 'मूर्ती लहान पण कीर्ती महान' ही उक्ती यांच्यासाठी सार्थ ठरते.

वर्ग:प्रो कबड्डी खेळाडू
विशाल माने

**विशाल प्रभाकर माने**  भारतातील प्रसिद्ध कबड्डीपटू आहेत. प्रो कबड्डी लीग मध्ये ते यू मुम्बा संघाकडून खेळतात.

## योगदान
हे पकडपटू आहेत. त्यांनी अनेक महत्त्वाच्या पकडी करून यू मुम्बा विजय मिळवून दिला आहे.

वर्ग:प्रो कबड्डी खेळाडू
वर्ग:पुरुष चरित्रलेख
यू मुम्बा

यु मुंबा हा प्रो कबड्डी लीग मधील काही महत्त्वपूर्ण संघांपैकी एक आहे. सर्वात जास्त सामने जिंकण्याचा विक्रम या संघाने करून दाखवला आहे. २०१४ साली झालेल्या लीग मध्ये हा संघ दुसऱ्या स्थानावर होता. परंतु २०१५ साली नवीन विक्रम करत या संघाने लीग जिंकली. या यशाचा शिल्पकार यु मुंबाचा कप्तान अनुप कुमार आहे असे मानले जात असले तरी या संघातील इतर खेळाडूंचाही या विजयात सिंहाचा वाट आहे. 
या संघातीळ खेळाडूंची नावे पुढील प्रमाणे.

## संदर्भ आणि नोंदी
वर्ग:प्रो कबड्डी लीग संघ
वर्ग:मुंबई
वर्ग:प्रो कबड्डी लीग
नवनीत गौतम

नवनीत गौतम हे भारतातील खूप प्रसिद्ध कबड्डीपटू आहेत. ते भारतीय संघासाठी खेळतात. तसेच जयपूर पिंक पॅंथर्स साठी २०१४ साली कर्णधार म्हणूनही ते खेळले. २०१५ साली झालेल्या प्रो कबड्डी लीग मध्ये दुखापतीमुळे जास्त सामने खेळू शकले नाहीत.
 
## योगदान
नवनीत गौतम हे पकडपटू आहेत. ते संघातील सर्वात डावीकडील बाजूला असतात. पट काढणे हे त्यांचे प्रसिद्ध कौशल्य आहे. २०१० व २०१४ साली झालेल्या आशियाई खेळांमध्ये नवनीत गौतम यांनी मोलाचे काम केले होते. २०१४ साली झालेल्या प्रो कबड्डी लीग मध्ये जयपूर पिंक पॅंथर्स संघ नवनीत गौतम यांच्या मार्गदर्शनाखली महाविजेता झाला होता. ‎

वर्ग:प्रो कबड्डी खेळाडू
जागतिक साक्षरता दिन

**जागतिक साक्षरता दिन** हा प्रतिवर्षी ८ सप्टेंबर या तारखेला साजरा केला जातो. आंतरराष्ट्रीय सहकार्यातून शिक्षण, विज्ञान आणि सांस्कृतिक विकास व त्यातून शांतता व सुव्यवस्थेला उत्तेजन देण्यासाठी आंतरराष्ट्रीय स्तरावर कार्य करणाऱ्या युनेस्कोने शिक्षणाचे, साक्षरतेचे महत्त्व लक्षात घेऊन ८ सप्टेंबर हा दिवस 'जागतिक साक्षरता दिन' म्हणून साजरा करण्याचे ठरविले. युनेस्कोत हा निर्णय ७ नोव्हेंबर इ.स. १९६५ रोजी झाला आणि ८ सप्टेंबर इ.स. १९६६ पासून जगभरात 'जागतिक साक्षरता दिन' साजरा केला जाऊ लागला.

वर्ग:जागतिक दिवस
दिल दोस्ती दुनियादारी

**दिल दोस्ती दुनियादारी** ही झी मराठी दूरचित्रवाणी वाहिनीवरील तरुणांची आवडती एक मालिका आहे. या मालिकेचे निर्माते संजय जाधव आहेत. या मालिकेचे पुनःप्रसारण झी युवा वाहिनीवर करण्यात आले होते.

## कथानक 
दिल दोस्ती दुनियादारी मालिकेचे कथानक एका नवविवाहित रेश्मापासून सुरू होते जी पती राकेशसोबत स्थायिक होण्यासाठी अकोल्यातील आपले घर सोडते. जेव्हा ती मुंबईला पोहचते, तेव्हा रेश्माला राकेशची एक मैत्रीण आहे आणि रेश्माशी त्याच्या वडिलांकडून धमक्या मिळाल्याबद्दल त्याने अनिच्छेने लग्न केले आहे हे कळल्यावर तिचे मन दुखावले. रेश्मा घर सोडते आणि काय करावे हे तिला कळत नाही, तिच्या स्वप्नांचा चुराडा झाला.

मीनल नावाची दुसरी मुलगी रेश्माला तिचा नवरा सोडून गेल्याचे समजते आणि तिच्याशी मैत्री करते. ती रेश्माची तिच्या फ्लॅटमेट्सशी ओळख करून देते. सुरुवातीला ते तिला स्वीकारण्यास नाखूष होते, परंतु लवकरच तिच्याशी संबंध जोडले गेले कारण मुख्यतः रेश्मा एक हुशार स्वयंपाकी आहे. कथा वेगवेगळ्या परिस्थितीत मित्रांना दाखवते, त्यांच्या भावनांचा सर्वात जास्त प्रमाणात शोध घेते आणि प्रत्येकजण जीवनाबद्दल काहीतरी नवीन शिकतो. रेश्मा बदलते कारण तिचे मित्र तिला स्वातंत्र्याने भरलेले आयुष्य जगायला शिकवतात. रेश्मा आणि तिचे मित्र तिच्या कुटुंबाला सत्य न सांगण्याचा निर्णय घेतात, किमान रेवा (रेश्माची धाकटी बहीण) लग्न होईपर्यंत. राकेश रेश्माचा आदर करायला लागतो.

रेश्मा, राकेश, निशा आणि मित्र रेवाच्या लग्नाला उपस्थित राहण्यासाठी अकोल्याला पोहोचतात तेव्हा शो संपतो. लग्न झाल्यावर रेश्मा आणि तिचे मित्र सर्वांसमोर सत्य उघड करतात. राकेशचे वडील आपल्या मुलाला निशाला सोडून देण्याची धमकी देतात, पण रेश्माच्या मित्रांचाही प्रभाव पडलेला राकेश आता बक्कळ होत नाही आणि स्वतःला ठामपणे सांगतो. रेश्मा तिला समजणाऱ्या तिच्या पालकांना संपूर्ण सत्य सांगते. रेश्माचे वडील तिला त्यांच्यासोबत राहण्यास सांगतात. रेश्मा त्यांच्याकडे येणार नाही आणि तिच्याशी वेगळे राहावे लागणार हे कळल्यावर मित्र भावूक होतात. रेश्मा तिच्या मैत्रिणींसोबत पुन्हा एकत्र आली आणि म्हणाली की ती तिच्याबरोबर तिच्या वडिलांच्या परवानगीने नवीन आयुष्य सुरू करणार आहे. मित्र खूप आनंदित होतात आणि एकमेकांच्या सहवासात रमतात. मुंबईतील दादर स्टेशनच्या प्लॅटफॉर्मवर सहाही मित्र आनंदाने पाऊल टाकतात तेव्हा शेवटचा शॉट असतो.

## कलाकार 
* सुव्रत जोशी - सुजय साठे (स्कॉलर)
* अमेय वाघ - कैवल्य कारखानीस
* पुष्कराज चिरपूटकर - आशुतोष शिवलकर (आशू)
* पूजा ठोंबरे - ॲना मॅथ्यूज
* स्वानंदी टिकेकर - मीनल शेवाळे
* सखी गोखले - रेश्मा इनामदार
* पंकज खामकर - राकेश इनामदार
* ऋचा आपटे - सुप्रिया साठे (पीयू)
* रसिका वेंगुर्लेकर - प्रगल्भा नागांवकर
* ललित प्रभाकर - कबीर
* सुवेधा देसाई - किंजल
* श्वेता आंबिकर - रेवा
* मंजिरी पुपाला - निशा
* किरण नवलकर - सॅम
* अतुल कासवा - नागांवकर

## पुरस्कार 
## टीआरपी 
## संदर्भ 
## बाह्य दुवे 
वर्ग:मराठी दूरचित्रवाहिनी मालिका
वर्ग:झी मराठी दूरचित्रवाहिनी मालिका
सुशील कुमार मोदी

**सुशील कुमार मोदी** (५ जानेवारी, १९५२ - १४ मे, २०२४) हे भारत देशाच्या भारतीय जनता पक्षामधील एक राजकारणी व बिहार या राज्याचे माजी उप-मुख्यमंत्री होते. पाटणा शहरामध्ये जन्मलेले व शिक्षण घेतलेले मोदी रा.स्व. संघाचे आजन्म सदस्य होते. १९९० साली मोदींनी राजकारणात कार्यरत राहण्यास सुरुवात केली. ते १९९०, १९९५ व २००० साली बिहार विधानसभेवर निवडून गेले.

२००४ सालच्या लोकसभा निवडणुकीमध्ये मोदी भागलपूर मतदारसंघामधून निवडून आले. परंतु केवळ एक वर्ष संसद सदस्य राहिल्यानंतर मोदींनी २००५ साली खासदारपदाचा राजीनामा दिला व ते बिहारमध्ये परतले. २००५ ते २०१३ दरम्यान ते नितीश कुमार राज्य सरकारमध्ये उपमुख्यमंत्री व अर्थमंत्रीपदावर होते.

ऑक्टोबर-नोव्हेंबर २०१५ मध्ये होऊ घातलेल्या बिहार विधानसभा निवडणुकांमध्ये मोदींना राष्ट्रीय लोकशाही आघाडीचे प्रमुख नेते मानण्यात येत होते एन.डी.ए.ला बहुमत मिळाल्यास मोदींना मुख्यमंत्रीपद मिळण्याची शक्यता वर्तवली गेली होती. परंतु ह्या निवडणुकीत बहुमत मिळवण्यास भाजपला अपयश आले.

१३ मे २०२४ रोजी दिल्लीतील एम्स रुग्णालयात कर्करोगामुळे त्यांचा मृत्यू झाला. मृत्यू समयी ते ७२ वर्षांचे होते.

## बाह्य दुवे
*अधिकृत संकेतस्थळ  (हिंदी मजकूर)

वर्ग:भारतीय राजकारणी
वर्ग:१४ वी लोकसभा सदस्य
वर्ग:भारतीय जनता पक्षातील राजकारणी
वर्ग:बिहारच्या संवैधानिक व्यक्ती
वर्ग:पुरुष चरित्रलेख
जयपूर पिंक पँथर्स

ख्यातनाम मालकांमुळे संघाला प्रचंड लोकप्रियता मिळाली असली तरीही, जयपूर पिंक पँथर्सने प्रो कबड्डी लीग, २०१४च्या उद्घाटन हंगामात यू मुम्बाचा ३५-२४ ने पराभव करून विजय मिळवला. संघाची कामगिरी नंतर पीकेएल सीझन २ आणि सीझन ३ मध्ये घसरली परंतु सीझन ४ पासून सुधारली आणि ते प्लेऑफसाठी पात्र ठरले. संघाचा प्रमुख रेडर जसवीर सिंग होता, तर प्रमुख बचावपटू रण सिंग होता. जयपूर पिंक पँथर्स केवळ GS एंटरटेनमेंट वर्ल्डवाइडद्वारे व्यवस्थापित केले जातात ज्याचे प्रमुख हे चित्रपट निर्माते आणि क्रीडा उद्योजकांपैकी एक श्री बंटी वालिया आणि श्री जसप्रीत सिंग वालिया हे आहेत.

४ डिसेंबर २०२० रोजी ॲमेझॉन प्राइम व्हिडिओने सन्स ऑफ द सॉइल: जयपूर पिंक पँथर्स ही जयपूर पिंक पँथर्स आणि प्रो कबड्डी लीगच्या सीझन ७ मधील त्यांचा प्रवास यावर आधारित एक दस्तऐवज-मालिका रिलीज केली.
## सद्य संघ
## नोंदी
### प्रो कबड्डी हंगामाचे एकूण निकाल 
### प्रतिस्पर्धी संघानुसार
:''टीप: वर्णक्रमानुसार सारणी सूची.

## प्रायोजक
## संदर्भ आणि नोंदी
वर्ग:प्रो कबड्डी लीग संघ
पिंक पॅंथर्स
वर्ग:प्रो कबड्डी लीग
रॉय डिझ्नी

**रॉय ऑलिव्हर डिस्नी** (२४ जून, इ.स. १८९३:शिकागो, अमेरिका - २० डिसेंबर, इ.स. १९७१) हा एक अमेरिकन उद्योजक होता. याने आपला भाऊ वॉल्ट डिस्नीसोबत वॉल्ट डिस्नी कंपनीची स्थापना केली.

## कौटुंबिक माहिती व बालपण 
रॉय डिस्नी एलियास डिस्नी आणि फ्लोरा कॉल डिस्नी यांचा मोठा मुलगा होता. अठराव्या वर्षी रॉयने कॅन्सस सिटी स्टार या वर्तमानपत्रकंपनीची दैनिके टाकण्याचा व्यवसाय विकत घेतला. कॅन्सस सिटीमधील २७वी गल्ली ते ३१वी गल्ली व प्रॉस्पेक्ट ॲव्हेन्यू ते इंडियाना ॲव्हेन्यू या भागात वर्तमानपत्र पोहचविण्याचा त्यांना अधिकार होता. ते सकाळी कॅन्सस सिटी टाइम्सच्या ७०० तर संध्याकाळी कॅन्सस सिटी स्टारच्या ६०० प्रती पोचवीत.

१९१२मध्ये रॉय मॅन्युअल ट्रेनिंग हायस्कूलमधून उत्तीर्ण झाल्यावर त्याने आपला वर्तमानपत्र व्यवसाय सोडला व उन्हाळ्यात एका शेतावर काम केले. त्यानंतर त्याने फर्स्ट नॅशनल बँक ऑफ कॅन्सस सिटीमध्ये लेखनिकाची नोकरी केली.

## संदर्भ आणि नोंदी 
वर्ग:वॉल्ट डिस्नी कंपनी
वर्ग:इ.स. १८९३ मधील जन्म
वर्ग:इ.स. १९७१ मधील मृत्यू
वर्ग:पुरुष चरित्रलेख
स्कॉटलंडचा दुसरा जेम्स

**जेम्स दुसरा** (१६ ऑक्टोबर, इ.स. १४३० - ३ ऑगस्ट, इ.स. १४६०) हा १४३७ ते मृत्यूपर्यंत स्कॉटलंडचा राजा होता. हा जेम्स पहिला आणि जोन बोफोर्टचा मुलगा होता. जेम्स पहिल्याची २१ फेब्रुवारी, इ.स. १४३७ रोजी हत्या झाल्यावर दुसरा जेम्स राजेपदी आला.

जेम्स दुसरा आणि ग्वेल्डर्सची मेरी यांना सात मुले झाली. त्यांपैकी जेम्स तिसरा हा याच्यापश्चात स्कॉटलंडचा राजा झाला.

जेम्स ०२
वर्ग:इ.स. १४३० मधील जन्म
वर्ग:इ.स. १४६० मधील मृत्यू
जिती जितायी पॉलिटिक्स

**जिती जितायी पॉलिटिक्स** हा भारतातील एक राजकीय पक्ष आहे. या पक्षाची स्थापना १७ ऑक्टोबर, इ.स. २००३ रोजी मध्य प्रदेशमध्ये तृतीयपंथी व्यक्तींनी केली होती. या पक्षाचे सर्वप्रथम अध्यक्षपद सुरैयाकडे होते.

## संदर्भ आणि नोंदी 
वर्ग:भारतातील राजकीय पक्ष
वर्ग:इ.स. २००३ मधील निर्मिती
मुरुदेश्वर

**मुरुदेश्वर** हे भारताच्या कर्नाटक राज्याच्या उत्तर कन्नड जिल्ह्यातील भातकल तालुक्यामधील एक नगर आहे. हे गाव अरबी समुद्राच्या किनाऱ्यावर मंगळूरच्या १५० किमी उत्तरेस स्थित आहे. मुरुदेश्वर हे हिंदू धर्मातील भगवान शंकराचे एक नाव असून हे गाव जगामधील द्वितीय क्रमांकाच्या उंच शंकराच्या मूर्तीसाठी आणि मंदिरासाठी प्रसिद्ध आहे. मुरुडेश्वरची कथा शिवपुराणामध्ये पहावयास मिळते.

मुरुदेश्वर राष्ट्रीय महामार्ग १७ वर स्थित असून ते कोकण रेल्वेवरील एक स्थानक आहे. मत्स्यगंधा एक्सप्रेस, नेत्रावती एक्सप्रेस इत्यादी रोज धावणाऱ्या गाड्यांचा येथे थांबा आहे.
250 px|इवलेसे|डावे|शंकर मंदिराचे विशाल गोपुर

वर्ग:उत्तर कन्नड जिल्हा
वर्ग:कर्नाटकमधील गावे
न्यू यॉर्क हिल्टन मिडटाउन

इवलेसे
न्यू यॉर्क मिल्टन मीडटाउन हे न्यू यॉर्क शहरातील सर्वात मोठे आणि जगातील  सर्वात उंच 101 वे हॉटेल आहे. याची मालकी संघ स्वरूपाची आहे आणि याचे जगभरातील व्यवस्थापन हिल्टन पहातात. 47 मजल्याचे हे हॉटेल रॉकफेलर केंद्राच्या 6 व्या मार्गावरील उत्तरपछिम कोपऱ्यावर आहे. U.S.चे राष्ट्राध्यक्ष जॉन एफ.केनेडी पासूनचे पुढील सर्व अध्यक्षांनी 53 व्या रस्त्यावरील या हॉटेल मध्ये अथितींचे आथित्यपन केलेले आहे. सन 1973 मध्ये जगातील पहिला सेल फोन याच हॉटेलमध्ये मार्टिन कूपर या हॉटेल मधील पाहुण्यांनी हॉटेलचे पुढील जागेत वापरला.

## इतिहास
या योजनेचा विकास हिल्टन हॉटेल्स संघ, रॉक फेलर ग्रुप, आणि उरीस वास्तु संघटन यांनी केला.

विल्लियम बी यांनी स्लॅब पद्दतीने याचा आराखडा तयार केला आणि योजना पूर्णत्वास नेली. 26 जून 1963 मध्ये न्यू यॉर्क हिल्टन नावाने याचे उद्घाटन झाले. यात 2153 खोल्या आहेत आणि हे न्यू यॉर्क शहरातील सर्वात मोठे हॉटेल आहे. जॉन लेन्नोन यांनी सन 1971 मध्ये येथेच भावगीते लिहिली होती असे हिल्टन हॉटेल आणि रिसॉर्ट यांनी खात्रीपूर्वक विधान केले.

सन 1990,1991-1994,1998-2000 आणि 2007 मध्ये चौथे आवश्यक ती दुरूस्ती व पुंनर्रजीवन केले. त्यानंतर या हॉटेल मध्ये 42 ते 44 मजल्यापर्यंत 47 सुट्स, तयार झाले. प्रत्येक सूट मध्ये साधारणपणे 600 ते 2000 sq.ft जागा उपलब्ध झाली. 

## हॉटेल रूम्स
* दोन पलंगासह दोन रूम्स  
* किंग रुम 
* क्वीन रूम 
* दोन डबल बेडसह एक बेड रूम सूट
* एक क्वीन बेड एक्झिक्युटिव मजला 
* दोन डबल डिलक्स रूम 
* एक किंग बेड रूम डिलक्स
* दोन डबल बेड सह एक्झिक्युटिव डबल रूम
* एक्झिक्युटिव किंग रूम 
* किंग बेड सह एक बेड रूम सूट 
* डिलक्स क्वीन रूम 
* दोन डबल बेड्सह डबल रूम डीश्याबिलिटी असेस 
* एक्झिक्युटिव मिनी किंग सूट 
* दोन डबल बेडसह सुपीरियर डबल रूम
 
आणि अशाच प्रकारच्या व विविध कितीतरी रूम्स ! या सर्व रूम्स वातानुकूलित. तसेच सर्व रूम्स मध्ये टेलिफोन, हेयर ड्रायर,आयर्न, स्वतंत्र बाथरूम, सुविधा आहेत.

## परिसर आणि रूम सुविधा
वायफाय,वातानुकूलित हॉटेल, रेस्टारंट,कॅफे,रूमसेवा,इंटरनेट,व्यवसाय केंद्र, पाण्याचा लहान कुंड, व्यायाम शाळा, 24 तास स्वागत कक्ष,एटीएम, कॅश मशीन, लौंडरी, पार्किंग, प्रदूषणरहित रूम्स, ग्रिटींग शॉप, दुतर्फा शॉपिंगसाठी दुकाने, व्हलेटपार्किंग,या सुविधा आहेत. तसेच मेजवानी देणेसाठी सुविधा आहे. 

हॉटेल परिसरात 8000 sq.ft. जागेवर जीम, खानपान व्यवस्था, प्रत्येक रूम मध्ये फ्लॅटTV, मापल वूड फर्निचर, देखनी रंग सजावट, बाथरूममध्ये संगमरवर, लॉबी मध्ये अल्पोपहार व्यवस्था, तिकिटे आणि पिकनिक आरक्षण व्यवस्था ! 7वे रस्त्यावरील सबवे स्टेशन आणि 5वे रस्त्यावरील आल्हाददायक दुकाने चार मिनिटाच्या पाई प्रवासाच्या अंतरावर ! 

सन 2013 पासून हर्ब इन किचन रेस्टारंट चालू आहे त्यात हंगामी सल्याड्स, कृत्रिम सॅंडवीचेस,पिझ्झा,आणि स्पेशल कॉफीचा आस्वाद घेता येतो.       

## संदर्भ
वर्ग:न्यू यॉर्क शहर
वर्ग:हॉटेल्स
मोहम्मद झहीर शाह

**मोहम्मद झहीर शाह** (पश्तो:محمد ظاهرشاه ;उर्दू:محمد ظاهر شاه; १५ ऑक्टोबर, इ.स. १९१४ - २३ जुलै, २००७) हा अफगाणिस्तानचा शेवटचा राजा होता. हा १९३३ ते १९७३पर्यंत सत्तेवर होता. त्याला *अफगाणिस्ताना राष्ट्रपिता* असा खिताब देण्यात आला होता.

## कौटुंबिक माहिती आणि बालपण
झहीर शाह मोहम्मद नादिर शाहचा मुलगा होता. नादिर शाह तत्कालीन राजा अमानुल्ला खानच्या सैन्याचा मुख्य सेनापती होता. १० ऑक्टोबर, इ.स. १९२९ रोजी नादिर शाह स्वतः अफगाणिस्तानचा राजा झाला. व झहीर शाहला युवराजपद दिले गेले.

## राज्यकाल 
नादिरशाहची हत्या झाल्यावर झहीर शाह ८ नोव्हेंबर, इ.स. १९३३ रोजी राजा झाला. त्याच्या राज्यकालाची पहिली तीस वर्षे त्याचे दोन काका मोहम्मद हाशिम खान आणि शाह महमूद खान यांनीच सत्ता चालवली. या काळात अफगाणिस्तानने इतर देशांशी संबंध प्रस्थापित केले. १९३४ साली अफगाणिस्तान लीग ऑफ नेशन्सचा सदस्य झाला. त्यानंतर काही वर्षांत जर्मनी, इटली, जपानसह अनेक देशांशी व्यापारसंबंधही स्थापले गेले.

## संदर्भ आणि नोंदी 
झहीर शाह
वर्ग:इ.स. १९१४ मधील जन्म
वर्ग:इ.स. २००७ मधील मृत्यू
वर्ग:पुरुष चरित्रलेख
साम्राज्य

**साम्राज्य** (लॅटिन: Imperium, इंग्लिश: Empire) हा शब्द एखाद्या सम्राट अथवा बलाढ्य सरकारच्या अधिपत्याखालील राष्ट्राचा उल्लेख करण्यासाठी वापरला जातो. साम्राज्य प्रस्थापित करणे ह्याला साम्राज्यवाद असे संबोधले जाते. जगाच्या इतिहासात रोमन साम्राज्य, ब्रिटिश साम्राज्य, फ्रेंच साम्राज्य, रशियन साम्राज्य इत्यादी साम्राज्यांनी जगामधील मोठ्या भूभागावर अनेक दशके राज्य केले होते. भारतीय उपखंडामध्ये मौर्य साम्राज्य, मुघल साम्राज्य, मराठा साम्राज्य ह्या साम्राज्यांचे प्राबल्य होते.

साम्राज्य साधारणपणे आकाराने राजतंत्रापेक्षा मोठे व बलाढ्य असते. इतिहासामध्ये अनेकदा काही राजतंत्रांनी एकत्र येऊन साम्राज्याची स्थापना केल्याचे देखील आढळते. उदा: जर्मन साम्राज्य.

## हे ही पहा
*वसाहती साम्राज्य
*भारतातील सर्वात मोठ्या साम्राज्यांची यादी
अफू

250 px|इवलेसे|अफूच्या पिकाचा एक बोंड व त्यामधून बाहेर येणारा चीक
**अफू** हा अफूच्या बोंडामधून काढलेला चीक वाळवून बनवलेला एक पदार्थ आहे. अफूचा वापर प्रामुख्याने हेरॉईन हा अंमली पदार्थ बनवण्यासाठी व कमी अंशी खसखस हा खाद्यपदार्थ बनवण्यासाठी केला जातो. तसेच अफू वैद्यकीय उपचारांसाठी देखील वापरला जातो.

हेरॉईनची तस्करी हा जगातील एक प्रमुख गुन्हा आहे. अफगाणिस्तान हा जगातील सर्वात मोठा अफूची शेती करणारा देश असून जगातील एकूण अफूच्या ७० टक्के उत्पादन येथेच होते.

वर्ग:वनस्पती
झामोरिन

[250 px|इवलेसे|१८५० मध्ये बनवलेल्या ह्या कोरीव कामामध्ये [वास्को दा गामा व झामोरिनची भेट रेखाटली आहे.]]
**झामोरिन** (मल्याळम: സാമൂതിരി, पोर्तुगीज: *Samorim*, डच: *Samorijn*) हे मध्ययुगीन केरळमधील कोळिकोडच्या राजतंत्राच्या हिंदू नायर राज्यकर्त्याचे अधिकृत पद होते. सुमारे १२व्या शतकापासून ते १८व्या शतकाच्या अखेरपर्यंत कोळिकोडवर झामोरिनांचे शासन होते.

प्रसिद्ध पोर्तुगीज खलाशी व शोधक वास्को दा गामा इ.स. १४९८ मध्ये ३ जहाजे व १७० सहकाऱ्यांसह कोळिकोडजवळ पोचला व त्याने तेथील झामोरिनसोबत व्यापार व वाणिज्य करार केले. युरोपीय वसाहतावाद्यांची भारतीय उपखंडातील शासकांसोबत ही पहिलीच भेट मानले जाते.

वर्ग:कोळिकोड
वर्ग:केरळचा इतिहास
सहजयोग

**सहजयोग** ही ध्यानसाधना करण्याचे तंत्र असून ती एक धार्मिक आणि साधना चळवळ आहे. निर्मला श्रीवास्तव उपाख्य श्रीमाताजी निर्मला देवी ह्या या चळवळीच्या संस्थापक-प्रणेत्या आहेत. १९७० साली त्यांनी ही चळवळ उभी केली.  ती प्राचीन भारतातील योगसाधनेशी निगडीत आहे.   

सहजयोग ही मानवी जाणीवेत क्रांतिकारक उत्क्रांती घडवून आणणारी साधना पद्धती आहे, असे श्रीमाताजी यांचे प्रतिपादन आहे. त्या म्हणतात, " प्रत्येक मानवात जागृत होऊ शकणाऱ्या या जाणिवजागृतीच्या मार्गाने मानवजातीचे जागतिक ऐक्य साधले जाऊ शकते. या जागृतीने आपल्या अंतर्यामात अमुलाग्र परिवर्तन होईल. या प्रक्रियेने व्यक्ती नैतिक, समग्र, एकात्म आणि संतुलित होईल. शीतल लहरीच्या रूपात कोणत्याही व्यक्तीला विश्वव्यापक दिव्य शक्तीचा खराखुरा अनुभव येत असल्याची भावना जाणवेल. "स्वतःला जाणा " ही सर्व पवित्र ग्रंथांची मुख्य विचारधारा आहे- तीच येथे सुस्पष्ट होते आणि कोणताही माणूस आत्मजाणिवेच्या परमावधीला उपलब्ध होतो." https://www.sahajayoga.org/whatissy/default.asp      

## संदर्भ 
## अधिकृत महाजालस्थळ
*सहजयोग.ऑर्ग हे संकेतस्थळ

वर्ग:योग
मंगळूर आंतरराष्ट्रीय विमानतळ

**मंगळूर आंतरराष्ट्रीय विमानतळ**(,हे भारताच्या कर्नाटक राज्यात मंगळूर येथे असलेले आंतरराष्ट्रीय विमानतळ आहे. यास पूर्वी 'बाजपै विमानतळ' असे नाव होते.

वर्ग:भारतातील आंतरराष्ट्रीय विमानतळ
वर्ग:कर्नाटकमधील विमानतळ
क्रागुयेवाश

इवलेसे|right|180px|क्रागुयेवाशच्या कत्तलीच्या स्मरणार्थ उभारलेले स्मारक
**क्रागुयेवाश** (सर्बियन:Крагујевац;  हे सर्बियातील एक शहर आहे. शुमादिया प्रांतातील मुख्य शहर असलेल्या क्रागुयेवाश शहराची लोकसंख्या २०११ च्या जनगणनेनुसार १,८८,८०९ इतकी होती तर महानगराची लोकसंख्या २,२१,५८८ होती. हे शहर लेपेनिका नदीच्या काठी वसलेले आहे.

येथे दुसऱ्या महायुद्धादरम्यान जर्मन सैन्याने हजारो लोकांची कत्तल केली होती.

## जुळी शहरे
क्रागुयेवाश खालील शहरांचे जुळे शहर मानले जाते:

वर्ग:सर्बियामधील शहरे
*
विदुला टोकेकर

**विदुला टोकेकर** या एक मराठी लेखिका आहेत. त्यांनी अनेक इंग्लिश पुस्तकांचे मराठी अनुवाद केले आहेत. त्या ट्रान्सलेशन पनाशिया ही भाषांतर कंपनी चालवितात.
या एक व्यावसायिक, उद्योजक व लेखिका आहेत. औद्योगिक क्षेत्रातील २५ वर्षांच्या यशस्वी कारकिर्दीनंतर त्यांनी ऑक्टोबर २००७ मध्ये "पॅनाशिया" या नावने स्वतंत्र उद्योग सुरू केला. बॅक ऑफिस सेवा सुविधा, डेटा मॅनेजमेंट, औद्योगिक प्रशिक्षण व् आणखीही इतर सेवा पॅनाशियामार्फत दिल्या जातात. 
उद्योजकता व उद्योगातील सर्जनशीलता हे त्यांच्या विशेष आवडीचे विषय आहेत. महिला उद्योजकता विकासासाठी केलेल्या कामासाठी त्यांना पुरस्कार मिळाला आहे. सर्जनशील उद्योजकता या विषयावरील आशियाई अभ्यास बैठकीत भारताकडून सहभागी होण्याचा व तेथे निबंध वाचण्याचा सन्मानही त्यांना मिळाला आहे. सध्या त्या पुण्यात असतात व panaceapune@rediffmail.com या पत्यावर त्यांच्याशी संपर्क साधता येतो. 

## पुस्तके
* अति परिणामकारक लोकांच्या ७ सवयी (मूळ इंग्रजी, 7 habits of highly effective people, लेखक - स्टीफन आर. कवी)
* अनब्रेकेबल (आत्मचरित्र, मूळ इंग्रजी, लेखिका मेरी कोम)
* इराणमधून सुटका (मूळ इंग्रजी, Out of Iran, ले़खिका - सुझान आझादी, अँजेला फेरान्ते)
* जीवन बदलून टाकणारी संकल्पना, (मूळ इंग्रजी लेखिका- सुझी वेल्श)
* टाटा - एका कॉर्पोरेट ब्रँडची उत्क्रांती (मूळ इंग्रजी, TATA-THE EVOLUTION OF A CORPORATE BRAND, लेखक - मॉर्गन विट्‌झेल)
* डेफ हेवन (मूळ इंग्रजी, लेखिका - विराणी पिंकी)
* तुम्ही श्रीमंत व्हावं असं आम्हाला का वाटतं? (मूळ इंग्रजी लेखक - रॉबर्ट कीयोसाकी)
* १०-१०-१० (मूळ इंग्रजी, लेखिका - सुझी वेल्श)
* बाळमासा (मूळ इंग्रजी, grayson, लेखक - लिन कॉक्स)
* मॅन इंटरप्टेड (मूळ इंग्रजी लेखक - जेम्स बेली)
* मी हलवलं तुमचं चीज (मूळ इंग्रजी, I moved your cheese, लेखक - दीपक मल्होत्रा)
* मैत्री बॅलंस शीट सोबत : नफा तोटा पत्रक (मूळ इंग्रजी लेखक -  अनिल लांबा) 
* लोकव्यवहार कौशल्ये : तुम्हाला जमेल (मूळ इंग्रजी, लेखिका - बार्बरा/ॲलन पीस) 
* सीता : रामायणाचे चित्रमय पुनःकथन (मूळ इंग्रजी, सीता - ॲन इलस्ट्रेटेट री-टेलिंग ऑफ द रामायण, लेखक - देवदत्त पट्टनाईक)
* STAY हंग्री STAY फूलिश (मूळ इंग्रजी, लेखक - रश्मी बन्सल)

वर्ग:मराठी भाषांतरकार
सिंहासन बत्तिशी

**सिंहासन बत्तिशी** किंवा **सिंहासन बत्तीशी** हा राजा विक्रमादित्यासंबंधी असलेल्या प्राचीन भारतीय लोककथांचा संग्रह आहे. संस्कृतमध्ये या पुस्तकाचे नाव **सिंहासन द्वात्रिंशिका** असे आहे.

दिवाकर अनंत घैसास यांनी हे पुस्तक मराठीत आणले आहे.

वर्ग:भारतीय साहित्य
वर्ग:मराठी साहित्य यादी
वर्ग:संस्कृत साहित्य
पद्मावती मंदिर (पुणे)

**पद्मावती मंदिर** पुण्याच्या दक्षिण भागात पुणे-सातारा रस्त्यावर आहे. हे एकेकाळचे सहलीचे ठिकाण असलेले हे देऊळ व परिसर अनेक दशके बदलेला नाही. येथे नवरात्रात आसपासच्या भागातील नागरिक बैलगाडीतून दर्शनास येत. येथे देवी *तांदळा* म्हणजे स्वयंभू शिळेच्या रूपात आहे. मंदिर छोटे आहे. देवीच्या मंदिराच्या मागे गणपती, मारुती व शंकराची छोटी मंदिरे आहेत. मंदिराच्या आवारात पिंपळ व वडाचे मोठे वृक्ष आहेत. 

पद्मावती ही बालाजीची (प्रभू व्यंकटेशाची) पत्‍नी समजली जाते.

## इतिहास
कोकणातून तांदूळ आणून विकणे व शेती करणे असे चरितार्थाचे साधन असलेल्या बिबवे कुटुंबीयांपैकी एकाला शेतात काम करत असताना बैलाच्या खुरास लागल्याने एक शिळा सापडली, तीच पद्मावती देवी झाली.

बिबवेवाडीतील बिबवे कुटुंबीयांची पद्मावती ही ग्रामदेवता आहे.

## उत्सव
पद्मावती येथे नवरात्र व पौषात मोठा उत्सव असतो. उत्सवात पूर्ण दिवस मंदिर दर्शनासाठी उघडे असते. पौष महिन्यात मोठी यात्रा असते. रोज डाळभात व पुरणाच्या पोळीचा नैवेद्य असतो. दोन्ही उत्सवांत बिबवेवाडीतून सकाळी मंदिरात पालखी येते व त्या पालखीतून देवीची संध्याकाळी बिबवेवाडीपर्यंत मिरवणूक काढली जाते. दसऱ्याच्या दिवशी रात्री मंदिर बंद केले जाते ते कोजागिरी पौर्णिमेनंतर उघडते. मंदिरानजीक तळे असून त्याचे पाणी औषधी असल्याचा समज आहे. हे तळे पुणे महापालिकेच्या उद्यानात आहे. 

## पद्मावतीची पुण्यातील अन्य मंदिरे
पुण्यात कोंढवा, कर्वेनगर, धायरी येथेही पद्मावतीची मंदिरे आहेत. कर्वेनगरमध्येही पद्मावतीदेवी स्वयंभू रूपात आहे. पुणे जिल्ह्यातल्या मुळशी तालुक्यात पिरंगुटजवळ मुठा नावाचे गाव आहे. त्या गावात जननीदेवीचे मंदिर आहे. देवळातील दक्षिणेकडील मोठी मूर्ती जननीदेवीची आहे व शेजारची लहान मूर्ती पद्मावती देवीची आहे. 

## अन्य पद्मावत्या
* पद्मावती ही सिंहासन बत्तिशीमधील सिंहासनाला जोडलेल्या ३२ पुतळ्यांपैकी बारावी पुतळी होती.
* पद्मावती नावाची यक्षिणी ही २३व्या जैन तीर्थंकरांची-पार्श्वनाथांची सेविका व संरक्षिका होती.
* चितोडच्या प्रसिद्ध महाराणीचे नाव पद्मिनी ऊर्फ पद्मावती होते. ती सिंहल द्वीपचा राजा गंधर्व सेन आणि राणी चंपावती यांची कन्या होती. तिचा विवाह चितोडचा राजा रतनसिंहाशी झाला होता.
* तिरुपतीजवळ तिरुचुरा नवाच्या एका छोट्या गावात पद्मावतीचे एक सुरेख देऊळ आहे.
* कारंजा गावातले चंद्रनाथ स्वामी काष्ठसंघ दिगंबर जैन मंदिर (पद्मावती देवीचे मंदिर)

वर्ग:हिंदू मंदिरे
वर्ग:पुणे
वर्ग:पुण्यातील मंदिरे
रामघळ

आपणा सर्वानाच रायगडमधील समर्थ रामदासांची पवित्र शिवथर घळ ब-यापैकी माहित आहे.याच पंक्तीतली एक सुंदर घळ सातारा जिल्ह्यातील कोयनानगरजवळ आहे. तिचं नाव ‘रामघळ’. समर्थ रामदासांच्या पदस्पर्शाने पावन झालेली ही रामघळ काहीशी अपरिचित आहे.

सातारातून कोयनानगरला जावे. तिथून कुंभार्ली घाटरस्त्यावरच हेळवाक नावाचे गाव लागते. या गावाच्या डाव्या बाजूलाच रामघळीकडे जाण्यासाठी वाट आहे. ही वाट चाफ्याचा खडक येथील धनगरपाडयापर्यंत जाते.याच गावावरून साता-यातील दुर्गमात दुर्गम अशा भैरवगडाच्या वाटेवर एक फाटा फुटतो. येथून तासाभराच्या अंतरावर ही निसर्गरम्य रामघळ आहे. 

अर्धचंद्राकृती आडवी पसरलेली ही रामघळ आत जवळपास वीस फुटांपर्यंत आहे. वर डोक्यावर दगडाचे छप्पर.हा सारा परिसर निबीड चांदोळी अभयारण्यात स्थित आहे.

वर्ग:महाराष्ट्रातील पर्यटनस्थळे
दिवाकर अनंत घैसास

कृष्णभक्त **दिवाकर अनंत घैसास** हे एक मराठी लेखक आहेत. त्यांनी अनेक मराठी व संस्कृत पुस्तकांचे अनुवाद व संपादन केले आहे.

## अनुवादित वा संपादित पुस्तके
* अंगारकी चतुर्थी व्रतकथा
* अधिकमास पूजाविधी 	
* अधिकमास माहात्म्य कथासार 
* सार्थ अमृतानुभव चांगदेव-पासष्टीसह 	
* सुलभ सार्थ अमृतानुभव 	
* दैनंदिन एकनाथी भागवत 	
* श्री एकनाथी भागवत कथासार
* सार्थ श्री एकनाथी भागवत 
* श्रीकालभैरवस्तोत्र
* काशीखंड कथासार 	
* कीर्तनकला 	
* सार्थ श्रीकुत्र्जिकास्तोत्र 
* कोकिलाव्रतमाहात्म्य (प्राकृत ओवीबद्ध) 	
* सार्थ कोकिळा व्रत माहात्म्य
* श्री गजानन महाराज विजय 		
* श्रीगणेशपूजा
* गीता सारामृत 	
* दैनंदिन श्रीमद्-भगवद्गीता 	
* श्रीमद्भगवद्गीता 	
* सार्थ श्रीमद्भगवद्गीता 
* भक्तिगीता
* सार्थ श्रीगुरुगीता (सहलेखक - रामचंद्र कृष्ण कामत)  
* श्रीमत् गुरुचरित्र 	(सहलेखक -वि.र. काळे) 	
* श्रीगुरुचरित्रकथामृत (सहलेखक - रामचंद्र कृष्ण कामत)  		
* गुरुचरित्र कथासार
* गुरूपूजन कसे करावे 
* संपूर्ण बृहत्‌ चातुर्मास 	
* चिंतनसमुच्चय (सहलेखक- आत्माराम शंकर पाटणकर)
* सार्थ श्रीतुकाराम गाथा 	
* सार्थ दशोपनिषद् 
* सार्थ श्रीदुर्गाकवचम् 	
* श्रीनवनाथ कथासार 
* नवनाथ भक्तिसार 
* नवनाथ भक्तिसार (सटीप) 
* नवनाथांच्या गोष्टी
* सार्थ नारायण कवच 	
* सार्थ पसायदान 	
* सार्थ श्री पुरुषोत्तम मास माहात्म्य
* श्री भक्तविजय 
* सचित्र भक्ति विजय कथासार 	
* श्री देवी भागवत 
* श्रीमद् भागवतसार	
* श्रीभावार्थरामायण (कथासार)
* सुलभ महाभारत 	
* सार्थ महाकालीकवचम्‌ महाकालिकास्तोत्रम्‌ 	
* श्री कोल्हापूर महालक्ष्मी माहात्म्य 
* मी आत्माराम 	
* श्रीरामविजय कथासार 
* सार्थ रूद्राध्याय  	
* सार्थ श्रीरूद्राध्याय 	
* श्रीललितासहस्रनामस्तोत्रम् 	
* श्रीवरदशंकर व्रतकथा आणि पूजाविधी 	
* वंशवेल 	
* शास्त्र असे सांगते 
* श्रीशिवलीलामृत 
* श्रीलंकेतील भाषणे/१९८० 
* श्री संकष्टचतुर्थी व्रतकथा 	
* सार्थ श्रीसत्यनारायण पूजा कथा (सहलेखक - द.शं. केळकर) 
* समर्थांची बोधसुधा 
* श्रीसाईसच्चरितकथासार 
* सार्थ शाबरी कवच 	
* सिंहासन बत्तिशी संस्कृत *सिंहासन द्वात्रिंशिका* या पुस्तकाचा मराठी अनुवाद
* सूर्यकवच
* श्री स्वामी चरित्र सारामृत
* सार्थ पंचमुखी हनुमान कवच 	
* सार्थ हनुमान चालिसा 	
* सार्थ पंचरत्‍न हरिपाठ
* सार्थ श्री ज्ञानदेव हरिपाठ 	
* हरिपाठाचे अभंग
* श्री हरि विजय 
* श्री हरिविजय कथामृत 	
* भावार्थ श्रीज्ञानेश्वरी 
* सटीप श्रीज्ञानेश्वरी 	
* सार्थ श्रीज्ञानेश्वरी
* ज्ञानेश्वरी पारिजात
* Shridattamahatmya 
* Dasabodh Of Samarth Ramadas 
* Shri Dnyaneshwari 	
* Dnyaneshwari Parijat
* Shri Gajanan Maharaj Nityapath 
* Pandavapratap Kathasar 	
* Sarth Shri Hanuman Vadavanal Stotra

वर्ग:मराठी लेखक
गंगाराम गवाणकर

**गंगाराम गवाणकर** हे एक मराठी-मालवणी लेखक आहेत. जन्म ०१ जून १९३९. 

त्यांनी आपले मुंबईतील सुरुवातीचे दिवस स्मशानात काढले, असे त्यांनी त्यांच्या व्हाया वस्त्रहरण या पुस्तकात लिहिले आहे. गंगाराम गवाणकर यांनी १९९८ साली प्रदर्शित झालेल्या जागर या मराठी चित्रपटाचे संवाद लिहिले आहेत.

## वस्त्रहरण 
वस्त्रहरण हे गंगाराम गवाणकर यांचे मालवणी भाषेत लिहिलेले नाटक आहे. दिल्लीतील नॅशनल स्कूल ऑफ ड्रामाच्या भारत रंगमहोत्सवात वस्त्रहरणचा प्रयोग झाला होता. मच्छिंद्र कांबळी यांनी या नाटकात काम केले होते.

या नाटकात महाभारताची टिंगल केली आहे असा आक्षेप घेऊन हे नाटक बंद पाडायचे प्रयत्‍न झाले होते. पु.ल. देशपांडे यांनी उचलून धरल्यामुळे हे नाटक चालू राहिले. या नाटकाचे ५४००हून अधिक प्रयोग झाले आहेत.

## नाटके 
* दोघी
* वनरूम किचन (एक हजारावर प्रयोग)
* वरपरीक्षा
* वर भेटू नका
* वस्त्रहरण (मालवणी भाषेत, ५४००हून अधिक प्रयोग)
* उषःकाल होता होता (कुटुंबसंस्था आणि मुलांवर होणारे दूरगामी परिणाम)

## पुस्तके 
* ऐसपैस (कादंबरी)
* चित्रांगदा (लेखसंघ्रह, अनुवादित, मूळ लेखक - रवींद्रनाथ टागोर)
* व्हाया वस्त्रहरण (आत्मकथन)

## पुरस्कार आणि सन्मान 
* ’झी मराठी’ या दूरचित्रवाणी वाहिनीचा जीवनगौरव पुरस्कार
* ९६ व्या अखिल भारतीय मराठी नाट्यसंमेलनाचे अध्यक्षपद

वर्ग:मराठी लेखक
वर्ग:मराठी नाटककार
एम. हिरियण्णा

**एम. हिरियण्णा** उर्फ **म्हैसूर हिरियण्णा** (७ मे, इ.स. १८७१, बर्गेपल्ली, कर्नाटक - १९ सप्टेंबर, इ.स. १९५० म्हैसूर, कर्नाटक) हे स्वातंत्र्यपूर्व काळातील संस्कृतचे प्राध्यापक, भारतीय तत्त्वज्ञानाचे गाढे अभ्यासक आणि लेखक होते. ते दृढ अद्वैती मताचे होते. सुसंस्कृत स्वभाववाद कल्पनेचा विकास करणारे ते पहिले तत्त्ववेत्ते होते.) 'वर्तमानकाल' या भारतीय परिकल्पनेचा विशेषत्वाने अभ्यास करून पाश्चात्य तत्त्ववेत्ते आल्फ्रेड नॉर्थ व्हाईटहेड यांच्या 'वर्तमानकाल' या कल्पनेशी त्यांनी तुलना केली. भारतीय तत्त्वज्ञानातील सुखवाद सिद्धांताचाही असाच विशेष अभ्यास करून त्यात भर टाकणारे ते एकमेव अभ्यासक असावेत.)

## पणतीने रेखाटलेले चरित्रचित्र
आरती राव या प्रोफेसर एम. हिरियण्णा यांच्या नात असून त्यांनी हिरियण्णा यांच्याविषयी एके ठिकाणी

## बाह्यदुवे
* हिरियण्णा यांचे छायाचित्र   
* Mysore Hiriyanna
* पुस्तके उपलब्ध महाजालस्थळ

## संदर्भ
वर्ग:भारतीय तत्त्वज्ञ
वर्ग:इ.स. १८७१ मधील जन्म
वर्ग:इ.स. १९५० मधील मृत्यू
अमित त्रिवेदी

**अमित त्रिवेदी** (८ एप्रिल, १९७९ - ) एक भारतीय संगीतदिग्दर्शक, गायक आणि गीतकार आहेत. २०१० मध्ये त्याला सर्वोत्कृष्ट संगीत दिग्दर्शनाचा राष्ट्रीय चित्रपट पुरस्कार मिळाला.

## सुरुवातीचे जीवन 
त्रिवेदींचा जन्म वांद्रे, मुंबई येथे झाला. त्याच्या लहान वयातच त्यांनी भक्तीगीते असलेले संगीत केले.

## संगीत 
## पुरस्कार 
## बाह्य दुवे 
 आयएमडीबीवर

## संदर्भ 
वर्ग:भारतीय चित्रपटसंगीतकार
वर्ग:इ.स. १९७९ मधील जन्म
वर्ग:पुरुष चरित्रलेख
उद्धवबुवा जावडेकर

हरिभक्तपरायण उद्धवबुवा घनश्याम जावडेकर हे ३५ वर्षांहून अधिक वर्षे भारतभर कीर्तने करीत आहेत. ते मुळचे सांखळी-गोवा येथील रहिवासी असून पुण्यात स्थायिक झालेले आहेत. राष्ट्रीय कीर्तनकार ह.भ.प. उद्धवबुवा जावडेकर यांनी गोवा, महाराष्ट्र, गुजरात, राजस्थान, दिल्ली, उत्तर प्रदेश, मध्य प्रदेश, छत्तीसगढ, आंध्रप्रदेश आणि कर्नाटक इत्यादी राज्यांत जाऊन ६५००पेक्षाही जास्त कीर्तने केली आहेत.

## कीर्तनाचे धडे
उद्धवबुवा जावडेकर यांनी गोविंदस्वामी आफळे व गं. ना. कोपरकर या सारख्या राष्ट्रीय कीर्तनकारांकडून कीर्तनाचे शिक्षण घेतले व त्यानंतर स्वतंत्रपणे त्यांनी नारदीय कीर्तन परंपरेद्वारे सेवा बजावली. 

अभ्यासपूर्ण व खणखणीत आवाजात कीर्तन सादर करणारे उद्धवबुवा जावडेकर हे कला अकादमीचे पहिले कीर्तन प्रशिक्षण विद्यार्थी ठरले होते. कीर्तन परंपरेमध्ये नव्याने अनेक बदल घडवून त्यात नावीन्यता आणण्याचा प्रयत्‍नही त्यांनी केलेला आहे.

## जावडेकरांना मिळालेले पुरस्कार
* मुंबईचा एक प्रतिष्ठेचा पुरस्कार (नाव?)
* कीर्तन संजीवनी पुष्पलता रानडे विशेष गौरव पुरस्कार (२०१५)

वर्ग:कीर्तन
मेवाड

250 px|इवलेसे|राजस्थानच्या नकाशावर मेवाड
**मेवाड** हा भारतातील राजस्थान राज्याचा एक भाग आहे. राजस्थानचे अरवली पर्वतामुळे दोन भाग पडतात. अरवलीच्या पूर्वेकडील  भागाला मेवाड आणि पश्चिमेकडील  भागाला मारवाड म्हणतात. मेवाडमध्ये अजमेर, अलवर, उदयपूर, कोटा, चितोड, प्रतापगढ, भीलवाडा आणि सवाई माधोपूर या भागांचा प्रदेशांचा समावेश होतो. 

मेवाड संस्थान हे स्वातंत्र्यपूर्व भारतातील एक संस्थान होते.

वर्ग:राजस्थान
हॉटेल पेनसिल्व्हेनिया

इवलेसे
**हॉटेल पेनसिल्व्हेनिया** न्यू यॉर्कच्या मध्यवर्ती भागात पेन प्लाझा पॅव्हेलियन आणि मॅडिसन स्क्वेर गार्डन पासून कांही अंतरावर एंपायर स्टेट बिल्डिंगच्या जवळ असलेले हॉटेल आहे.

## इतिहास
हे हॉटेल २५ जानेवारी १९१९ रोजी सुरू झाले. हे होटेल पेनसिल्व्हेनिया रेलरोडसाठी एल्सवर्थ स्टॅटलर यांनी चालू केले. मक किम ,मीईएड & व्हाइट या समूहाचे विल्यम सिम्स रिचर्डसन यांनी याचा आराखडा तयार केला. पेनसिल्व्हेनिया स्टेशन यांनीही मूलतः हाच आराखडा त्याच रोडच्या विरुद्द बाजूसाठी तयार केला होता.(सन १९६३ मध्ये मॅडीसन स्क्वेयर गार्डन साठी खोल्या तयार करण्यासाठी जुने पेनसिल्व्हेनिया स्टेशन संपूर्ण पाडले आणि आत्ताचे वापरात असणारे स्टेशन त्याखाली सुधारित पद्दतीचे बांधले.)

स्टेटलेर हॉटेलचे बांधकाम झाल्यापासून पेनसिल्व्हेनिया व्यवस्थापन पहात होते, त्यांनी ती मालमत्ता सन १९४८ मध्ये पूर्ण ताब्यात घेतली. आणि त्याचे नाव हॉटेल स्टेटलर केले. सन १९५४  मध्ये यांची सर्व १७ हॉटेल कोनरड हिल्टन ने खरेदी केली. त्यानंतर त्याचे नाव स्टेटलेर हिल्टन झाले. सन १९८४ मध्ये हिल्टन यांनी ते विक्री करेपर्यंत याच नावाने ते चालू राहिले. एर लिंगस विभागाचे दुनफे हॉटेल्स ग्रुप हे हॉटेल बराच काळं चालवीत होते तेव्हा त्यांनी त्याचे नाव न्यू यॉर्क स्टेटलेर असे बदलले. एकत्रित व्यवसाय करत असलेल्या फेंटा हॉटेल चेनचे ब्रिटिश एरवेझ लुफथांसा आणि स्वीस्स एर ने सन १९८४ मध्ये हे खरेदी केले आणि ते न्यू यॉर्क पेंटा म्हणून ओळखले जाऊ लागले. सन १९९२ मध्ये पेंटा व्यवसायातून बाहेर पडले आणि हे हॉटेल पुन्हा त्याचे हॉटेल पेनसिल्व्हेनिया या मूल नावात आले.

## खोल्या व इतर सुविधा
या हॉटेल मध्ये सुपीरियर डबल रुम, एक किंग बेडसह सुपीरियर रूम, सुपीरियर किंग रूम, बेडरूम सूट, उपलब्ध आहेत.या खोल्यात टेलिफोन, इस्त्री व्यवस्था आहे. या शिवाय सुपीरियर २ डबल्स ही २ डबल बेडची ३०० चौरस फूटची अतिथि रूम आहे. यात मुव्हीज व्यवस्था असणारे टीव्ही, व्हिडिओ गेम्स, हेयर ड्रायर,क्लॉक रेडियो,इस्त्री, इस्त्री बोर्ड ही व्यवस्था आहे.

पेन्न ५००० – १ डबल  बेड या अतिथि रूम मध्ये एक डबल बेड पिल्लो टॉप माट्रेस्स, बेडचे बाजूला एम पी ३  क्लॉक रेडियो, इर्गोनोमिक दोन खुर्च्यासह कामकाजासाठी टेबल आणि उच्च शक्तीची अतिवेगवान इंटरनेट केबल, फ्लॅट टीव्ही आणि विडिओ गेम्स, रेफ्रीजिरेटर, पेन्न क्लब, इच्छेप्रमाणे अल्पोपआहार, २४ तास कॉफी आणि चहा, उच्च प्रतीच्या इंटरनेट सह संगणक, या सुविधा आहेत. 

पेन्न ५००० क्लब – १ किंग या अतिथिग्रहात पेन्न ५००० – १ डबल  बेड बेड यात असणाऱ्या सर्व सुवीधा आहेतच त्याशिवाय क्लब मध्ये आरामात मौज मजा करणेचीही सुविधा आहे.         
या हॉटेल मध्ये १७०५ वातानुकूलित अतिथि रूम्स आहेत. आपल्या मनोरंजनासाठी प्रीमिअम टीव्ही चांनेल्स, विडिओ-गेम येथे पुरविलेले आहेत.इंटरनेट सेवाही आपल्या कामकाजासंबंधाने उपलब्ध आहे. सोयीसाठी इस्त्री, इस्त्री बोर्ड, सरकते पडदे, आणि हाऊसकीपिंग व्यवस्थाही पुरविली आहे.

फिटनेस केंद्र, गिफ्ट दुकाने, वर्तमानपत्र, यथेच खरेदी व्यवस्था,आणि व्हरांड्यातील टेलिव्हीजन व्यवस्था व इतर सुवीधान्चा वापर करून आनंद लुटा. या हॉटेल मधील २ उपहारग्रह आणि २ कॉफीशॉप मध्ये प्रत्येक दिवशी सर्व भूखंडातील अल्पोपआहार उपलब्ध आहे. २४ तास व्यवसाय केंद्र,संगणक स्थानक, अतिजलद प्रवेश या सुविधांचा ही अंतर्भाव आहे.

## संदर्भ आणि नोंदी 
वर्ग:न्यू यॉर्क शहर
वर्ग:हॉटेल्स
मारवाड

250 px|इवलेसे|राजस्थानच्या नकाशावर मारवाडचे स्थान
**मारवाड** हा भारतातील राजस्थान राज्याचा एक भाग आहे. राजस्थानचे अरवली पर्वतामुळे दोन भाग पडतात. अरवलीच्या पश्चिमेकडील भागाला मेवाड आणि पूर्वेकडील भागाला मारवाड म्हणतात. मारवाडमध्ये किशनगढ, जसवंतपूर, जेसलमेर, जोधपूर, पाली, पुष्कर, फतेहपूर, बिकानेर, मेडता, सिरोही, इ. प्रदेशांचा समावेश होतो.

भारताच्या स्वातंत्र्यपूर्व काळातील ब्रिटिश राजवटीत मारवाड हे एक संस्थान होते.

## हे सुद्धा पहा 
* मारवाडी भाषा

वर्ग:राजस्थान
क्रागुयेवाशची कत्तल

इवलेसे|250px|क्रागुयेवाक आणि आसपासच्या भागातून मारण्यासठी नेण्यात येणारे लोक.
**क्रागुयेवाशची कत्तल** ही दुसऱ्या महायुद्धादरम्यान ज्यू, रोमानी आणि सर्बियन पुरुष व मुलांची जर्मन सैन्याने केलेली कत्तल होती. ऑक्टोबर २० आणि २१, इ.स. १९४१ या दोन दिवसात क्रागुयेवाश शहर आणि आसपासच्या भागातून जर्मन सैन्याने सोळा आणि साठ वर्षांदरम्यानच्या वयाचे व्यक्ती गोळा केले. यात जर्मन सैन्याला सर्बियातील जर्मनीशी मिळवणूक करणाऱ्या सर्बियन लोकांचीही साथ होती. यातून वरील गटांतील लोकांना वेगळे करून त्यांना ठार मारण्यात आले. २९ ऑक्टोबरच्या अहवालानुसार २,३०० लोक यात मारले गेले. युद्धोपरांत अहवालांत हा आकडा ५,००० आणि ७,००० च्या मध्ये होता. संशोधनांती जर्मन संशोधकांनी २,७७८ हा आकडा मान्य केला आहे.

## संदर्भ आणि नोंदी 
वर्ग:दुसरे महायुद्ध
वर्ग:सर्बियाचा इतिहास
वर्ग:क्रागुयेवाश
अष्टभुजा देवी (पुणे)

**पुण्यात** **अष्टभुजा देवीची** दोन **मंदिरे** आहेत. त्यातील एक नारायण पेठ पोलीस चौकीच्या मागे नदीतीरावर आहे आणि दुसरे मंदिर बुधवार पेठेमध्ये आहे.

### बुधवार पेठ
हे बुधवार पेठेतील मंदिर फरासखान्याकडून पासोड्या विठोबाकडे जाणाऱ्या रस्त्यावर, पासोड्या विठोबाच्या मंदिराच्या जरा अलीकडे उजव्या हाताला आहे. येथील अष्टभुजा देवीची मूर्ती अंदाजे अडीच फूट उंच आहे. डोक्यावर मुकुट आहे, ढाल तलवार, त्रिशूळ, धनुष्य-बाण, कमळ, शंख अशी आयुधे तिच्या हातात आहेत. वरचे दोन हात उंचावलेले असून तर खालच्या डाव्या हाताने महिषासुराची शेंडी पकडली आहे. उजव्या हातात त्रिशूळ आहे, डावा पाय महिषासुरावर ठेवला आहे. मगे सिंह असून त्याने महिषासुराला पकडले आहे.  मूर्तीमागे एक प्रभावळ आहे.  प्रभावळीत कुणाचा तरी एक झिजलेला चेहरा दिसतो. अष्टभुजा देवीची ही मूर्ती सुरेख आणि प्रमाणबद्ध आहे.

पुण्याच्या बुधवार पेठेतील हे अष्टभुजा देवीचे छोटेसे देऊळ १९ व्या शतकातले असावे. चापेकर नावाच्या महिलेने स्थापन केलेल्या या देवळाची व्यवस्था खोडके कुटुंबीय पाहतात.

## भारतातली अष्टभुजा देवीची अन्य मंदिरे
एखाद्या देवीच्या मूर्तीला आठ हात असणे आणि तिला अष्टभुजादेवी म्हणून तिचे मंदिर बांधणे ही भारतात सर्वसाधारण गोष्ट आहे.
* विंध्य पर्वतावर एक अष्टभुजा देवीचे मंदिर आहे. या मंदिरातली देवी ही यशोदेची कन्या आहे. कंसाने दगडावर आपटून जिला मारायचा प्रयत्‍न केला आणि जी त्याच्या हातातून निसटून गेली, तीच ही यशोदा-कन्या, असे सांगितले जाते.
* राजस्थानातील बालेर नावाच्या गावात अष्टभुजा देवीचे मंदिर आहे. तेथे दरवर्षी चैत्रात चार दिवसांचा मेळा भरतो.
* उत्तर प्रदेशातील विंध्याचल गावाजवळ असेच एक अष्टभुजा देवीचे (दुर्गा देवीचे) मंदिर आहे. ह्याच गावात विंध्यवासिनीचेही देऊळ आहे.
* परभणी, नांदेड, भुसावळ, जालना, तुळजापूर येथील अष्टभुजा देवीची मंदिरे प्रसिद्ध आहेत. तुळजापूरला तिला भवानी म्हणतात.

वर्ग:पुणे
वर्ग:पुण्यातील मंदिरे
माधवाचार्य

**माधवाचार्य** (इ.स. १२६८ किंवा ११ एप्रिल, इ.स. १२९६ तुंगभद्राजवळचे एक खेडे, कर्नाटक  इ.स. १३८६) हे विजयनगर साम्राज्याचे मंत्री असलेले प्रख्यात वेदभाष्यकार सायणाचार्य यांचे सुपुत्र होते. त्यांना सायण माधवाचार्य म्हंटले जाते.  हरिहर, बुक्क यांनी स्थापन केलेल्या विजयनगरच्या सामाज्य्रात माधवाचार्य आणि सायणाचार्य हे दोन मंत्री होते, असे म्हणतात. "पंचदशी" कर्ते भारतीतीर्थ म्हणजेच विद्यारण्य असे समजले जाते. तसेच स्वामी विद्यारण्य म्हणजेच माधवाचार्य असाही एक समज आहे. हा समज खरा की खोटा हे मला माहित नाही," असे सुरेंद्र बारलिंगे नमूद करतात.  त्यामुळे त्यांना माधव विद्यारण्य असेही नाव आहे.

## संदर्भ
## बाह्य दुवे
* VIDYARANYA
* स्वामी विद्यारण्य और महाराजा कृष्णदेवराय

वर्ग:प्राचीन भारतीय तत्त्ववेत्ते
वर्ग:वैदिक तत्त्ववेत्ते
वर्ग:इ.स. १३८६ मधील मृत्यू
वर्ग:हिंदू तत्त्वज्ञान
मस्तान तलाव

दक्षिण मुंबईतील नागपाडा विभागात असलेला मस्तान तलाव हा एकेकाळी खरोखरच तलाव होता.  मस्तान नावाच्या एका परोपकारी माणसाने तो बांधला होता. 

कावसजी पटेल टॅंक, नबाब टॅंक, सांकली टॅंक, दो टांकी आणि धोबी तलावांप्रमाणेच मस्तान तलाव हा आता मुंबईतील पाणी नसलेला, नुसत्याच नावाचा तलाव राहिला आहे.

मस्तान तलाव येथे एक मैदान आहे. या मैदानापासून निघणाऱ्या मोर्चांपुढे बॅरिस्टर जिना भाषणे करीत असत.  नागपाड्याचा मस्तान तलाव हा विभाग म्हणजे बास्केटबॉल खेळाचे माहेरघर समजला जातो. बहुसंख्य मुस्लिम वस्ती असणाऱ्या या विभागात लहान-थोर साऱ्यांनाच बास्केटबॉल प्रिय असतो. आज या मैदानात वाय्‌एम्‌सीएचा बास्क्टबॉल संघ आहे.  या मस्तान तलाव मैदानात खेळून मुंबईचे अनेक बास्केटबॉलपटू तयार झाले.

भारताच्या स्वातंत्र्य चळवळीच्या काळात मस्तान तलावाचा परिसर हा एक सक्रिय विभाग होता..

शिवसेनेच्या सुरुवातीच्या काळात सेनेची आणि मुस्लिम लीगची युती होती. मस्तान तलाव येथे शिवसेनाप्रमुख बाळासाहेब ठाकरे आणि मुस्लिम लीगचे नेते बनातवाला यांची सभा झाली होती.

वर्ग:मुंबई
बोसॉन (मूलकण)

पुंजवादानुसार बोसॉन हा बोस-आईनस्टाईन संख्याशास्त्राचे पालन करणारा मूलकण आहे. फर्मियॉन्सव्यतिरिक्त हा एक वेगळा गट आहे. पॉल डिरॅक यांनी भारतीय शास्त्रज्ञ सत्येन्द्र नाथ बोस यांच्या स्मरणार्थ या मूलकणाला 'बोसॉन' असे नाव दिले.

वर्ग:मूलकण व त्यांचे गट
वर्ग:भौतिकशास्त्र
ब्युटी अँड द बीस्ट (१९९१ चित्रपट)

**ब्युटी अँड द बीस्ट** () हा एक इ.स. १९९१ सालचा अमेरिकन ॲनिमेशन चलचित्रपट आहे. मे ३१, २०१५ रोजी या चित्रपटाची मराठी ध्वनिमुद्रित आवृत्ती, झी मराठी वर प्रदर्शित झाली होती.

वर्ग:इ.स. १९९१ मधील इंग्लिश चित्रपट
वर्ग:डिझ्नी अ‍ॅनिमेटेड चित्रपट
वर्ग:ॲनिमेशन
अलीगढ मुस्लिम विद्यापीठ

250 px|इवलेसे|प्रवेशद्वार
**अलीगढ मुस्लिम विद्यापीठ** हे भारतामधील एक सरकारी अनुदानावर चालणारे खुले विद्यापीठ आहे. इ.स. १८७५ साली सय्यद अहमद खान ह्या शिक्षणतज्ञाने मोहमेडन ॲंग्लो-ओरिएंटल कॉलेजची स्थापना केली. इ.स. १९२० साली त्याचे रूपांतर अलीगढ मुस्लिम विद्यापीठामध्ये झाले. ह्या विद्यापीठाचा मुख्य कॅम्पस अलीगढ शहराजवळ ४६७ हेक्टर इतक्या क्षेत्रफळावर स्थित आहे.

प्रामुख्याने भारतामधील मुस्लिम धर्मीय विद्यार्थ्यांना दर्जेदार शिक्षण देण्यासाठी निर्माण करण्यात आलेल्या ह्या विद्यापीठामध्ये सध्या सर्व धर्माच्या व जातीच्या विद्यार्थ्यांना प्रवेश खुला आहे.

## माजी विद्यार्थी
### सरकारप्रमुख
*शेख अब्दुल्ला, जम्मू आणि काश्मीरचे मुख्यमंत्री 1948-1953
*लियाकत अली खान, पाकिस्तानचा पहिला पंतप्रधान 1947-1951
*मोहम्मद हमीद अन्सारी, भारताचे विद्यमान उप-राष्ट्रपती
*झाकिर हुसेन, भारताचे राष्ट्रपती 1967-1969
*अयुब खान, पाकिस्तानचा हुकुमशहा 1958-1969 (शिक्षण पूर्ण केले नाही)

## बाह्य दुवे 
* 

वर्ग:भारतातील केंद्रीय विद्यापीठे
वर्ग:उत्तर प्रदेशमधील विद्यापीठे
वर्ग:इस्लामी शिक्षण संस्था
वर्ग:अलीगढ
सर्वदर्शनसंग्रह

**सर्वदर्शनसंग्रह** हा भारतीय तत्त्वज्ञानाचा परिचय करून देणारा संस्कृत भाषेतील महत्त्वाचा आणि मूलभूत ग्रंथ आहे. चौदाव्या शतकातील विद्वान तत्त्ववेत्ते पंडित माधवाचार्य यांनी तो रचला आहे. या ग्रंथात एकूण सोळा दर्शनांचा समावेश आहे. त्यात नास्तिक आणि जडवादी चार्वाक विचारसरणीचा तसेच अवैदिक बौद्ध आणि जैन दर्शनांचाही अंतर्भाव आहे. या ग्रंथाच्या मराठी भाषांतरामुळे मराठी साहित्यात आणि मराठी तत्त्वज्ञानविषयक साहित्यात मोलाची भर पडली आहे. 
   
## मराठी भाषांतर
या ग्रंथाचे मराठी भाषांतर महाराष्ट्र राज्य साहित्य संस्कृति मंडळ, मुंबई यांनी प्रसिद्ध केले आहे. पंडित र.प. कंगले यांनी हे भाषांतर "श्रीमन्माधवाचार्यप्रणीत सर्वदर्शनसंग्रह (सटीप मराठी भाषांतर)" या नावाने केले आहे. "''सर्वदर्शनसंग्रहाचे" भाषांतर म्हणजे तत्त्वज्ञानाच्या विद्यार्थ्यांना आणि त्याचबरोबर सामान्यजनांना एक मेजवानीच होय" असे मत महाराष्ट्र राज्य साहित्य संस्कृति मंडळाचे अध्यक्ष प्रा. सुरेंद्र बारलिंगे यांनी व्यक्त केले आहे.

## माधवाचार्य
माधवाचार्य हे विजयनगर साम्राज्याचे मंत्री असलेले प्रख्यात वेदभाष्यकार सायणाचार्य यांचे सुपुत्र होते. माधवाचार्य हे सुद्धा मंत्री असावेत, असा अंदाज व्यक्त करण्यात येतो. श्री. हरिहर, बुक्क यांनी स्थापन केलेल्या विजयनगरच्या सामाज्य्रात माधवाचार्य आणि सायणाचार्य हे दोन मंत्री होते, असे म्हणतात. "पंचदशी" कर्ते भारतीतीर्थ म्हणजेच विद्यारण्य असे समजले जाते. तसेच स्वामी विद्यारण्य म्हणजेच माधवाचार्य असाही एक समज आहे. हा समज खरा की खोटा हे मला माहित नाही," असे सुरेंद्र बारलिंगे नमूद करतात. 

## सोळा दर्शने
# अर्हत म्हणजेच जैन दर्शन
# अक्षपाद दर्शन म्हणजेच नैयायिकदर्शनम्
# चार्वाक दर्शन
# जैमिनीय दर्शन
# नकुलीशपाशुपत दर्शन
# पाणिनीय दर्शन
# पातंजल म्हणजेच योगदर्शन
# पूर्णप्रज्ञ दर्शनम्
# प्रत्याभिज्ञा दर्शन
# बौद्ध दर्शन
# रसेश्वर दर्शन
# रामानुजदर्शनम्
# (वेदान्त दर्शन)
# वैशेषिक म्हणजेच औलूक्य दर्शन
# शैव दर्शन

## बाह्यदुवे
* सर्वदर्शनसंग्रह (हिंदी - संस्कृत अनुवाद)
* सर्वदर्शनसंग्रह (हिंदी अनुवाद : मोफत उपलब्ध) 
* सर्वदर्शनसंग्रह (इंग्लिश अनुवाद : मोफत उपलब्ध)
* स्वामी विद्यारण्य और महाराजा कृष्णदेवराय	 
* VIDYARANYA

## संदर्भ
वर्ग:वैदिक  तत्त्वज्ञान
वर्ग:संस्कृत साहित्य
सॅन डियेगो आंतरराष्ट्रीय विमानतळ

**सॅन डियेगो आंतरराष्ट्रीय विमानतळ**  हा अमेरिकेच्या कॅलिफोर्निया राज्यातील सॅन डियेगो शहरात असलेला विमानतळ आहे.

कॉन्व्हेर या विमानोत्पादक कंपनीचा कारखाना येथून जवळ होता आणि ही कंपनी या विमानतळाचा उपयोग आपल्या चाचण्यांसाठी तसेच तयार झालेली विमाने पोचविण्यासाठी करीत.

## विमानकंपन्या व गंतव्यस्थाने 
येथून साउथवेस्ट एरलाइन्स (४२.७%), अमेरिकन एरलाइन्स (१४.०%), युनायटेड एरलाइन्स (११.२%), अलास्का एरलाइन्स (१०.१%) आणि डेल्टा एर लाइन्स (९.९%) या विमानकंपन्यांची उड्डाणे आहेत. यात अंतर्देशीय गंतव्यस्थानांबरोबरच कॅनडा, मेक्सिको, जपान आणि युनायटेड किंग्डममधील शहरांचा समावेश होतो.

### प्रवासी 
### मालवाहतूक 
## संदर्भ 
वर्ग:अमेरिकेतील आंतरराष्ट्रीय विमानतळ
विमानतळ
द लिटल मर्मेड (१९८९ चित्रपट)

**द लिटल मर्मेड** () हा एक इ.स. १९८९ सालचा अमेरिकन ॲनिमेशन चलचित्रपट आहे.

या चित्रपटाची निर्मिती वॉल्ट डिझनी अ‍ॅनिमेशन स्टुडिओने केली असून प्रकाशन वॉल्ट डिझनी पिक्चर्सद्वारे करण्यात आले होते. हा चित्रपट डॅनिश लेखक हान्स ख्रिश्चन अँडरसन यांच्या याच नावाच्या १८३७ मधील परीकथेवर आधारित आहे. रॉन क्लेमेंट्स आणि जॉन मस्कर यांनी या चित्रपटाचे लेखन आणि दिग्दर्शन केले होते. चित्रपटाची कथा एरिअल नावाच्या एका तरुण जलपरीभोवती फिरते, जिला मानवी जगाचे आकर्षण असते आणि ती मानवी राजकुमार एरिकचे प्रेम मिळवण्यासाठी समुद्रातील दुष्ट चेटकीण उर्सुला हिच्याशी स्वतःचा आवाज देऊन मानवी रूप घेण्याचा करार करते.द लिटिल मर्मेड हा डिझनीच्या अ‍ॅनिमेटेड चित्रपटांच्या इतिहासातील एक महत्त्वाचा टप्पा मानला जातो. या चित्रपटाच्या प्रचंड यशाने डिझनी रेनेसाँ काळाची सुरुवात केली, ज्यामुळे डिझनी स्टुडिओला त्यांचे हरवलेले वैभव पुन्हा प्राप्त झाले.मुख्य वैशिष्ट्येसंगीत: या चित्रपटाला हॉवर्ड अ‍ॅशमन आणि अ‍ॅलन मेन्केन यांनी संगीत दिले होते. 'अंडर द सी' (Under the Sea) आणि 'पार्ट ऑफ युवर वर्ल्ड' (Part of Your World) ही गाणी जागतिक स्तरावर गाजली.पुरस्कार: या चित्रपटाने दोन अ‍ॅकॅडमी पुरस्कार (सर्वोत्कृष्ट मूळ स्कोअर आणि सर्वोत्कृष्ट मूळ गाणे - 'अंडर द सी') जिंकले.वारसा: या चित्रपटानंतर अनेक यशस्वी चित्रपट जसे की 'ब्युटी अँड द बीस्ट' आणि 'द लायन किंग' यांची निर्मिती झाली.

## संदर्भ आणि नोंदी 
वर्ग:इ.स. १९८९ मधील इंग्लिश चित्रपट
वर्ग:ॲनिमेशन
सु.ल. गद्रे

**सुधाकर लक्ष्मण गद्रे** हे मुंबईतील मुलुंड उपनगरातील बांधकाम व्यावसायिक आणि समाजसेवक होते. त्यांनी मुलुंड आणि आसपासच्या भागात राजकीय, सामाजिक आणि सांस्कृतिक क्षेत्रात काम केले.

## कौटुंबिक माहिती 
गद्रे यांचे कुटुंब मूळचे सांगली होते. त्यांचे वडील प्राथमिक शिक्षक होते. सु.ल. गद्रे यांनी वालचंद कॉलेज मधून १९५४मध्ये बी. ई. (सिव्हिल)ची पदवी घेतली. त्यानंतर ते महाराष्ट्र राज्य सरकारच्या रस्ते विभागात आणि नंतर मुंबई महापालिकेच्या नोकरीत दाखल झाले. काही वर्षांनी ती नोकरी सोडून त्यांनी मुलुंडमध्ये स्वतंत्र व्यवसायास प्रारंभ केला. त्यांनी आकिर्टेक्ट, इंजिनिअर आणि बांधकाम व्यावसायिक या नात्याने मध्यमवर्गीयांसाठी मोठ्या प्रमाणावर घरबांधणी केली.

## सामाजिक कार्य
गद्रे यांनी मुलुंडमधील विद्या झंकार, मुलुंड जिमखाना, रावसाहेब बाळाराम ज्ञानदेव ठाकूर शिक्षणसंस्था, महाराष्ट्र सेवा संघ अशा सार्वजनिक क्षेत्रातील संस्थांमध्ये काम केले. या संस्थांना त्यांनी नियमितपणे आर्थिक मदतही केली. महाराष्ट्र सेवा संघाद्वारे मुलुंडच्या सांस्कृतिक जीवनात त्यांनी भर घातली.

महाराष्ट्र सेवा संघाची वीस हजार चौरस फुटांची वास्तू बांधण्यासाठी गद्रे यांनी अपना बाजार, युनायटेड वेस्टर्न बँक यांसारखे अनामत ठेवी आगाऊ देणारे भाडेकरू गद्रे यांनी मिळवून दिले.

## पुरस्कारांची योजना
इ.स. १९९३ सालापासून सेवा संघाच्या माध्यमातून गद्रे यांनी त्यांच्या आईवडिलांच्या स्मरणार्थ साहित्य, कला आणि शिक्षण या तीन क्षेत्रांत पुरस्कार देऊ केले. २००८ साली त्यांनी पुढील दहा वर्षांसाठीची पुरस्काराची नवीन योजना जाहीर केली होती.

विनोदी कथालेखक मुकुंद टाकसाळे यांना जानेवारी २०१८ मध्ये मुलुंडच्या महाराष्ट्र सेवा संघातर्फे सु.ल. गद्रे पुरस्कार प्रदान करण्यात आला. यापूर्वी हा पुरस्कार रंगकर्मी आणि चित्रपट अभिनेते मोहन जोशी यांना मार्च २०१५ मध्ये, २०१२ साली शेषराव मोरे यांना, २०११ साली गायिका वीणा सहस्रबुद्धे यांना व २०१० साली दिलीप प्रभावळकर यांना मिळाला होता. शांता शेळके, डॉ.मोहन आगाशे, चित्रकार शि.द. फडणीस, प्रतिमा इंगोले, शं.ना. नवरे, ना.धों. महानोर, डॉ.प्रभा अत्रे, विक्रम गोखले, ना.घ. देशपांडे ही मंडळींनाही हा पुरस्कार देण्यात आला आहे.

## निधन
आयुष्याच्या शेवटी गद्रे यांचे पुण्यात वास्तव्य होते. तेथेही ते साहित्य आणि कलाविश्वाला आर्थिक मदतीचा हात देत राहिले. वयाच्या ७६व्या वर्षी, नोव्हेंबर २००८ मध्ये त्यांचे निधन झाले. त्यांच्या स्मरणार्थ त्यांच्या कुटुंबीयांनी दिलेल्या देणगीमधून साली कोकणातील दाभोळ येथे  *बांधिलकी सु.ल. गद्रे प्रतिष्ठान* नावाची संस्था स्थापण्यात आली आहे.

वर्ग:मराठी उद्योगपती
वर्ग:मराठी समाजसेवक
वर्ग:इ.स. २००८ मधील मृत्यू
रचना बॅनर्जी

**रचना बॅनर्जी** (२ ऑक्टोबर, इ.स. १९७४:कोलकाता - ) ही एक भारतीय अभिनेत्री आहे. प्रामुख्याने बंगाली चित्रपटांमध्ये कामे करणाऱ्या बॅनर्जीने १९९९ सालच्या सूर्यवंशम या अमिताभ बच्चनची प्रमुख भूमिका असलेल्या बॉलिवूड चित्रपटातही अभिनय केला होता.

## बाह्य दुवे
वर्ग:इ.स. १९७४ मधील जन्म
वर्ग:बंगाली चित्रपट अभिनेत्री
वर्ग:स्त्री चरित्रलेख
वर्ग:१८ वी लोकसभा सदस्य
जाम्नी नदी

**जाम्नी नदी** ही बेटवा नदीची उपनदी आहे. मध्य प्रदेशमधील सागर जिल्ह्यातल्या बेहरोल गावाजवळ तिचा उगम आहे. टिकमगड जिल्ह्यातील सिमरा गावाजवळ तिचा बेटवाशी संगम होतो. सजनाम व शाहजाद या जाम्नीच्या उपनद्या आहेत. सजनाम नदी उत्तर प्रदेशातील गोना गावाजवळ उगम पावते.

वर्ग:उत्तर प्रदेशमधील नद्या
वर्ग:मध्य प्रदेशमधील नद्या
सुरतकल

**सुरतकल** हे भारताच्या कर्नाटक राज्याच्या दक्षिण कन्नड जिल्ह्यातील एक नगर व मंगळूर शहराचे उपनगर आहे. सुरतकल अरबी समुद्राच्या किनाऱ्यावर मंगळूरच्या उत्तरेस स्थित असून ते मंगळूर महापालिकेच्या अखत्यारीत येते. भारतामधील प्रतिष्ठेच्या मानल्या जाणाऱ्या राष्ट्रीय प्रौद्योगिकी संस्थानाचा कर्नाटक राज्यामधील कॅम्पस सुरतकल येथे स्थित आहे. येथील राष्ट्रीय प्रौद्योगिकी संस्थान, कर्नाटक तंत्रज्ञान व अभियांत्रिकीसाठी सर्वोत्तम शैक्षणिक संस्थांपैकी एक मानले जाते.

सुरतकल राष्ट्रीय महामार्ग १७ वर स्थित असून ते कोकण रेल्वेवरील एक स्थानक आहे. मत्स्यगंधा एक्सप्रेस, नेत्रावती एक्सप्रेस इत्यादी रोज धावणाऱ्या गाड्यांचा येथे थांबा आहे. मंगळूर विमानतळ येथून १५ किमी अंतरावर आहे.

वर्ग:दक्षिण कन्नड जिल्हा
वर्ग:मंगळूर